Клементина Бурбон-Орлеанска
Княгиня Клементина Бурбон-Орлеанска (Мари-Клементина-Леополдина-Каролина-Клотилда, херцогиня Саксонска, родена принцеса д'Орлеан) е майката на българския княз, а по-късно цар Фердинанд I. Тя вплита в себе си двете последни династии на френския трон – Бурбоните и Орлеаните. Клементина Бурбон-Орлеанска е дъщеря на последния френски крал – Луи-Филип, наричан „Краля гражданин“, защото свободно се е движел сред простолюдието. Тя от малка е запозната с тънкостите на дипломацията и дворцовия живот.

Умира през 1907 година във Виена, Австрия и е погребана е в гр. Кобург, Германия.

Семейство 
Клементина се омъжва за Аугуст фон Сакс-Кобург-Гота-Кохари, от когото има пет деца:
 Филип (1844 – 1921), женен за Луиза, дъщеря на белгийския крал Леополд II.
 Аугуст (1845 – 1907), женен за Леополдина, дъщеря на бразилския император Педру II.
 Клотилд (1846 – 1927), омъжена за Йозеф-Карл, принц на Унгария
 Амалия (1848 – 1894), омъжена за Максимилиан-Емануил, херцог на Бавария
 Фердинанд I (1861 – 1948)

Клементина и България 
Като майка на цар Фердинанд Клементина оказва силно положително влияние в политическия живот на България и в нейното развитие. Тя е една от основните дарители на основания в 1885 г. български Червен кръст наред с царица Елеонора. Княгиня Клементина е била много богата и щедър дарител. Построила е със собствени средства много обществени сгради в България, като училището за слепи, Клементинската болница (дн. V градска болница в София) и много други. На 4 януари 1888 година Фердинанд провъзгласява майка си за шеф на 9-и пехотен пловдивски полк.

Свита 
 Ана Александрова Дьо Сен Кристоф, графиня дьо Грено
 Мария Петрова-Чомакова
 Султана Р. Петрова
 Мара Белчева

Бурбон-Орлеанска|Климентина
Саксонски херцози
Принцеси
Орлеани
Дейци на Българския червен кръст
Почетни граждани на Пловдив
Хора от Ньой сюр Сен
Починали във Виена